Nidas pludmale
Nidas pludmale ir aizsargājams ģeoloģisks un ģeomorfoloģisks dabas piemineklis Dienvidkurzemes novada Rucavas pagastā, dabas parka Pape teritorijā. Dabas piemineklis Latvijai neraksturīga Baltijas jūras oļaina pludmale. Tā stiepjas apmēram 3,4 kilometru garumā. Pludmales raksturs mainās gadu gaitā, sevišķi akmeņaina tā bija pagājušā gadsimta 60. - 80. gados.